კენიის პრემიერ-მინისტრი
კენიის პრემიერ-მინისტრი – კენიის მთავრობის მეთაურის თანამდებობა. აღნიშნული პოსტი არსებობდა 1963-1964 წწ. ხოლო შემდეგ აღდგენილ იქნა 2008 წლის დასაწყისში, მას შემდეგ, რაც 2007 წლის საპრეზიდენტო არჩევნებმა ქვეყანაში პოლიტიკური კრიზისი და არეულობა გამოიწვია. საერთაშორისო შუამავლების ჩარევის შედეგად 2008 წლის 18 თებერვალს მიიღეს ეროვნული თანხმობის და შერიგების აქტი, რომლის მიხედვითაც პრეზიდენტის თანამდებობას ინარჩუნებდა მვაი კიბაკი, ხოლო არჩევნებში დამარცხებული რაილა ოდინგა ინიშნებოდა პრემიერ-მინისტრად. 2008 წლის 17 აპრილს ეროვნულმა ასამბლეამ ოდინგა პრემიერ-მინისტრად დაამტკიცა.